บขส.วางแผนรับมือหยุดยาว คาด 3 ก.ค. 63 คนเดินทาง 4 หมื่นคน ไปใต้มากสุด
(รูปประกอบจากแฟ้มภาพ)บขส.วางแผนรับมือหยุดยาวอาสาฬหบูชาและวันเข้าพรรษา คาดวันที่ 3 ก.ค. วันเดียว คนเดินทาง 4 หมื่นคน ไปใต้มากสุด รองลงมาภาคเหนือ และภาคอีสานนายมาโนช สายชูโต รองกรรมการผู้จัดการใหญ่ฝ่ายธุรกิจเดินรถ รักษาการแทนกรรมการผู้จัดการใหญ่ บริษัท ขนส่ง จำกัด (บขส.) เปิดเผยว่า บขส.ได้เตรียมความพร้อมรองรับการเดินทางของประชาชนในช่วงวันหยุดยาวตั้งแต่วันที่ 4-7 ก.ค. 63 ซึ่งเป็นวันอาสาฬหบูชาและวันเข้าพรรษาโดยจัดรถโดยสาร ทั้งรถ บขส. รถร่วม รถตู้ เพื่อรองรับประชาชนวันละ 5183 เที่ยว เที่ยววิ่งเสริม 1700 เที่ยว และเตรียมรถโดยสารไม่ประจำทาง หรือรถโดยสารเช่าเหมา จำนวน 200 คัน ซึ่งสามารถรองรับประชาชนที่ต้องการเดินทางได้ประมาณ 100000 คนสำหรับยอดจองตั๋วโดยสารล่วงหน้า ในวันที่ 3 ก.ค.63 ซึ่งคาดว่าจะมีผู้โดยสารเดินทางสูงสุด โดยมีผู้โดยสารจองตั๋วล่วงหน้าประมาณ 40000 คน เป็นเส้นทางภาคเหนือ 65% ภาคตะวันออกเฉียงเหนือ 61% และเส้นทางภาคใต้ 91%อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 ส่งผลให้ผู้โดยสารเดินทางโดยรถสาธารณะลดลงเหลือประมาณวันละ 30000 คน จากปกติมีผู้ใช้บริการประมาณวันละ 80000 – 100000 คนจากการผ่อนปรนระยะที่ 4 ทำให้ปัจจุบันมีผู้โดยสารมาใช้บริการวันละ 56000 คน โดยบขส.ยังดำเนินมาตรการป้องกันการแพร่ระบาดของโควิด-19 อย่างเข้มงวดและต่อเนื่องทั้งในสถานีขนส่งฯ และบนรถโดยสาร
บขส.วางแผนรับมือหยุดยาวอาสาฬหบูชาและวันเข้าพรรษา คาดวันที่ 3 ก.ค. วันเดียว คนเดินทาง 4 หมื่นคน ไปใต้มากสุด รองลงมาภาคเหนือ และภาคอีสาน 
บขส.,คนเดินทางกลับบ้าน,คนเดินทาง,เดินทางวันหยุด,โควิด-19,ขนส่งหมอชิต,ข่าวทั่วไป